وانین باش قالا ائلچه‌سینده بؤلوجو ترور هؤرگوتو پ‌کاکایا تشکیل ائدیلن عملیاتدا 2 تروریست ائتکیسیز حالا گتیریلدی.
گوونلیک قایناقلاریندان‌ آلینان معلوماتا گؤره، ائلچه‌ده دونن تروریستلرله چیخان چاتیشمادا ایکی عسگرین یارالانماسی‌نین آردین‌دان بؤلگه‌ده گوونلیک گوج‌لری طرفین‌دن عملیات باشلادیلدی.
بیری قادین 2 تروریستین ائتکیسیز حالا گتیریلدیگی عملیاتدا، کالاشنیکوو توفنگی، قناصه ایتی نیشانچی سلاحی، راکت‌آتار و بو سلاح‌لارا عاید چوخ ساییدا مهمات اله گئچیریلدی.
پ‌کاکایا قارشی وانین شهر مرکزینده ده عملیات تشکیل ائدیلدی و 30 شبهه‌لی گؤز آلتینا آلیندی.
تونج ائلیده پولومور ائلچه‌سی چؤلونده داوام ائدن عملیاتدا دا تروریست قروپلا چاتیشما چیخدی.
چیخان چاتیشمادا 1 تروریست ائتکیسیز حالا گتیریلدی.
بینگؤلده 27 ژوئنده ائدیلن عملیاتدا 11 تروریست ائتکیسیز حالا گتیریلمیشدی.
تروریست‌لردن بیری‌نین یاشیل لیسته‌ده آختاریلان و باشینا 1 میلیون لیرا اؤدول قویولان آشوت ایستار کد آدلی تروریست اولدوغو تعیین اولوندو.
پ‌کاکاداکی چؤزولمه ده سرعتلندی.
عراقین قوزئیینده‌کی ترور یووالاریندان‌ قاچان 6 تروریست سیلوپیده گوونلیک گوج‌لرینه تسلیم اولدو.
